Sabranost (budizam)
<s>Sabranost ili sastavljenost (pali, sanskrit: समाधि samādhi) je svojstvo uma u meditaciji, prema budističkom učenju.</s>

<s>Izraz samadi doslovno znači sabranost, no u kontekstu svih indijskih sistema obiležava najširi pojam meditacije uopšte.</s><s>Dve karakteristične osobine sabranog uma su neprekidna pažnja ka nekom predmetu i sledstveno smirivanje mentalnih funkcija, što ga razlikuje od rasejanog uma.</s>

<s>U budizmu, samadi je središnji pojam meditativne tehnike motrenja, a ispravan samadi (samma samadhi) je poslednji korak plemenitog puta, kojim se postiže ukidanje patnje.</s>

<s>U spisima se definiše kao "sjedinjenost uma" (M.I,301), a ponekad i "jednousmerenost uma" (ekodibhāva).</s>

<s>Etimologija</s>

<s>Sanskritska reč samādhi doslovno znači sastavljenost, sabranost, od sam (sa, zajedno) + ā (prefiks) + dhā (staviti).</s><s>Veljačić objašnjava reč kao sam-a-dhi, "skupa čvrsto držati".</s><s>Neki dovode samādhi u direktnu vezu sa rečju samatha, što znači smirenje.</s><s>Poreklo reči nije do kraja utvrđeno, a neki smatraju da ju je skovao Buda za potrebe učenja.</s>

<s>Samadi se obično prevodi kao sabranost ili koncentracija.</s><s>Mnogi ukazuju na neadekvatnost prevoda "koncentracija", jer tu reč povezujemo sa fokusom, intenzitetom, primoravanjem uma, napetošću, glavoboljom.</s><s>Alternativni prevodi uključuju sjedinjenost, pribranost, umirenje, usredištenost, neuznemirenost.</s>

<s>Za razliku od srpskohrvatskog jezika, gde se sabranost i pažnja koriste kao sinonimi, u budizmu termini sabranost (samadi) i pažnja (sati) imaju prilično specifična značenja i predstavljaju različite korake plemenitog puta.</s>

<s>Budino učenje</s>

<s>Prema Budinom učenju, sabranost karakterišu četiri temelja pažnje:</s>

<s>Ispravna sabranost je preduslov praktikovanja zadubljenja (motrenja):</s>

<s>Tumačenja</s>

<s>Samadi je posebna vrsta usredsređenosti.</s><s>To je isključivo korisna usredsređenost na povoljno stanje uma, koja je rezultat svesnog pokušaja da se um podigne na viši, pročišćeniji nivo svesnosti.</s><s>Samadi, povoljna koncentracija, sažima zajedno raspršen i neujednačen tok mentalnih stanja kako bi nastalo unutrašnje sjedinjenje.</s><s>Um koji nije uvežban u sabranosti skače nasumično, što Buda upoređuje sa praćakanjem ribe na suvom.</s><s>Tako rastrojen um je obmanut um.</s><s>Savladan brigama i strepnjama, on je neprekidno žrtva raznih mentalnih nečistoća, i vidi stvari samo iskrivljeno, kroz staklo nasumičnih misli.</s><s>Nasuprot tome, um uvežban u sabranosti može ostati na svom predmetu bez smetnji.</s>

<s>Budisti navode mnogo prednosti koncentracije.</s><s>Pošto se pažnja zaustavlja na jednom predmetu određeni period, to nam obezbeđuje da ga bolje upoznamo, te on otuda ima svoju ulogu i u postizanju mudrosti.</s><s>Kada razvijemo koncentraciju, možemo pažnju okrenuti bilo čemu, umesto da ona neprekidno skače sa jedne stvari na drugu.</s><s>To može smanjiti beskorisno sanjarenje, zabrinutost i neželjene uznemirujuće misli.</s><s>U okviru budističke meditacije, koncentracija se obično razvija putem vežbanja sabranosti na dah.</s>

<s>Buda je naveo nekoliko stvari koje pomažu razvoju sabranosti.</s><s>Prva je pridržavanje vrline.</s><s>Na taj način pojednostavljujemo sopstveni život, smanjujemo mogućnost kajanja, ne dovodimo sebe u neugodne situacije i sukobe, od čega um postaje rastrojen.</s><s>Druga je "stražarenje na vratima čula", što znači paziti da um ne bude prekomerno stimulisan (D.I,70).</s><s>Treće, održavanje ugodnog položaja omogućiće telu da se umiri.</s><s>Takođe, vedar mentalni stav će koncentraciju učiniti lakše dostižnom.</s><s>Buda je govorio: "iz prijatnosti dolazi radost; kad smo radosti telo se smiruje; sa smirenim telom postajemo srećni, a um koji je srećan postaje sabran" (D.I,74).</s>

<s>Literatura 
 
 Filozofijski rečnik, Matica Hrvatska, Zagreb 1984.</s><s>Bhikkhu Bodhi, The Noble Eightfold Path: Way to the End of Suffering (1984, BPS; 2000, Pariyatti)</s>

<s>Izvori</s>

<s>Vidi još 
 Pažnja (budizam)
 Motrenje (budizam)
 Budistička terminologija</s>

<s>Spoljašnje veze 
 Veliki govor o temeljima sabranosti
 Bhikkhu Bodhi, Ispravna koncentracija (samma samadhi)</s>

<s>Budistički pojmovi
Meditacija</s>

